Broad Group

**Broad Group,** Չինաստանի Չանշա քաղաքում գործող, բնական գազով և թափոնների այրման ջերմությամբ սնուցվող, կենտրոնական օդորակման ոչ էլեկտրական կլանող չիլերների մասնավոր արտադրող: Այն նաև «Broad Sustainable Building» մոդուլային շինարարական ընկերության մայր ընկերությունն է: Ընկերությունը հիմնադրվել է 1996 թվականին և արտադրանք է արտահանում ավելի քան 60 երկիր։

## Պատմություն
### Վաղ տարիներ (1988-1992)
Broad Group-ը հիմնադրել է Չժան Յուեն 1988 թվականին՝ գրանցելով ընկերությունը Հունան նահանգի Չենչժոու քաղաքում: Օգտագործելով իր $3000 խնայողությունները՝ Broad Group-ը մշակել է արդյունաբերական կաթսաներ՝ հիմնված Ժանգի արտոնագրված դիզայնի վրա:  1980-ականներին հայրենական արտադրության կաթսաների մեծ մասն անորակ էին և ունեին պայթելու բարձր ռիսկ, մինչդեռ Broad Group-ի արտադրանքինը` ոչ: 

### Գործունեություն Չանշայում․ (1992-2005)
1992 թվականին ընկերությունը տեղափոխվել է Չանշա և սկսեց արտադրել կլանող սառեցնող սարքեր: Այն ժամանակ կառավարությունը խրախուսել է ոչ էլեկտրական չիլերների արտադրությունը՝ թոթափելու ազգային էլեկտրացանցերի ծանրաբեռնվածությունը՝ նպաստելով ընկերության վերելքին, քանի որ 1996 թվականին այն դարձել է կլանող չիլերների համաշխարհային վաճառքի առաջատարը: Կազմակերպությունը միջազգային շուկա է մտել 1998 թվականին և այսօր նրա վաճառքները ներքին և միջազգային շուկաներում հավասարաչափ բաժանվել են: 

2015 թվականին «Broad Sustainable Building»-ը կառուցել է 57 հարկանի «Մինի սքայ սիթին», որն ունի 204 մ բարձրություն:  Աշտարակի կառուցումը տևել է ընդամենը 19 օր։  Աշտարակը կառուցվել է նախապես պատրաստված պողպատե մոդուլների միջոցով։

## Նորարարություններ
«Broad Sustainable Building»-ի 2009 թվականի հայտնագործություները ապահովել են բարձր էներգաարդյունավետություն հիմնականում ջերմամեկուսացման միջոցով՝ թույլ չտալով սառը օդի դուրս  և տաք օդի ներս թափանցելը, երբ եղանակը տաք է և հակառակը, երբ եղանակը ցուրտ է, և կարճ ժամանակ է պահանջվում շինարարության համար: Մասերը նախապես պատրաստվում են գործարաններում և հավաքվում տեղում: «Broad Sustainable Building»-ը նաև շենքերը փորձարկել է 9,0 մագնիտուդով երկրաշարժին դիմակայելու համար և նորարարությունը առաջարկվել է ՄԱԿ-ի շրջակա միջավայրի ծրագրի զեկույցում՝ 2008 թվականի աղետալի երկրաշարժից հետո Սիչուանի վերակառուցման համարլ։

2024 թվականի հունիսին Չանշա քաղաքում 28 ժամում ընկերությունը կառուցել է մոդուլային 10-հարկանի բնակելի շենք: Շինարարության գործընթացը համարվում է աշխարհի ամենակարճ շինարարության ժամկետը նման մեծության շենքի համար։ Կատարվել են բոլոր էլեկտրական և ներքին հարդարման աշխատանքները։ Շինարարության ողջ գործընթացը նկարահանվել է։ Տեսանյութում ներկայացված է մինիմալիստական ​​դիզայնով ամբողջությամբ կահավորված բնակարանային թաղամասը՝ սպիտակ պատերով, փայտե պատուհանների շրջանակներով և հատակով:

## Բնապահպանական ձեռքբերումներ
2011 թվականի մայիսին Broad Group-ի հիմնադիր և նախագահ Չժան Յուեն ՄԱԿ-ի շրջակա միջավայրի ծրագրի կողմից արժանացել է «Երկրի չեմպիոնների մրցանակին» (Ձեռնարկատիրական տեսլականի կատեգորիա)՝ Broad Group-ի կլիմայի փոփոխությանը հետևողական վերաբերվելու համար: 2009 թվականի կազմակերպությունը *BusinessWeek* ամսագրի  Greener China Business մրցանակի արժանացած տասը ընկերություններից մեկն է եղել։ Չինաստանի տնտեսական դիտորդների և Պեկինի համալսարանի կողմից կազմակերպությունը ճանաչվել է 2001, 2002, 2004 և 2005 թվականների «Չինաստանի 20 ամենագնահատված ընկերություններից» մեկը։

## Ծանոթագրություններ

Կատեգորիա:CS1 սխալներ: բացակայող periodical
Կատեգորիա:Չինական ապրանքանիշներ
Կատեգորիա:Չինաստանի ընկերություններ